આ તરફ એથનિક કોમ્યુનિટી મિનિસ્ટર જેની સાલેસાએ જણાવ્યું હતું કે ગાંધીજીની જન્મ જયંતિએ આયોજિત ગ્લોબલ પીસ માર્ચમાં ભાગ લઇને ધન્યતા અનુભવું છું. અહિંસા પ્રત્યે તેમના દૃઢ મનોબળને કારણે યુનાઇટેડ નેશન્સે બીજી ઓક્ટોબરને વિશ્વ અહિંસા દિવસ તરીકે જાહેર કર્યો છે. તેમના જીવનથી હું એટલું જાણી શકી છું કે ઘણા દેશોના વિશ્વનેતાઓ હિંસાના માર્ગે જતાં હોય છે, પરંતુ શાંતિ કાર્ય કરી શકે છે તેનું સાચું ઉદાહરણ ગાંધીજી છે. તે હંમેશા ન્યાય માટે હાજર રહેતા. તેમના આ જ દૃઢ મનોબળને કારણે હું રાજકારણમાં આવી છું અને હંમેશા ન્યાય કરવાની કોશિષ કરું છું.